Geoloë het vasgestel die ouderdom van die Aarde is ongeveer 4,5 miljard (4,5x109) jaar en dat die aardkors verdeel is in tektoniese plate wat oor 'n halfgesmelte boonste mantel beweeg deur prosesse waarna algemeen verwys word as plaattektoniek. Geoloë het gehelp om die aarde se natuurlike hulpbronne soos olie en steenkool en metale soos yster, koper en uraan te vind en te bestuur.
Astrogeologie verwys na die toepassing van geologiese beginsels op ander hemelligame in ons Sonnestelsel.
Die woord "geologie" is in 1778 vir die eerste keer deur Jean-André Deluc gebruik en in 1779 as 'n term gevestig deur Horace-Bénédict de Saussure.
2 Belangrike beginsels van geologie
3 Velde of verwante dissiplines
Georg Agricola ( 1494-1555 ) het die eerste sistematiese verhandeling oor mynbou en smeltery geskryf, naamlik De re metallica libri XII, met 'n aanhangsel Buch von den Lebewesen unter Tage (boek van die weses onder die aarde). Hy het onderwerpe soos windenergie, hidrodinamiese krag, smeltpotte, die vervoer van erts, suiwering van soda, swael en aluin en ander administratiewe sake bespreek. Die boek is in 1556 gepubliseer.
William Smith ( 1769-1839) het van die eerste geologiese kaarte opgestel en begin met die proses van klassifisering van rotslae deur die fossiele wat hulle bevat het, te ondersoek.
Die beginsel van insluitsels en komponente bepaal dat indien insluitsels (of klaste) in 'n afsettingsgesteente gevind word, die insluitsels ouer moet wees as die formasie wat hulle bev